11/12/2014 | Administración LocalMunicipal
Ribeira
Notificación por edictos á Comunidade de herdeiros irmáns Martínez Santiago

Visto o Decreto de Alcaldía de data 10 de novembro de 2014, mediante o que se resolve incoar expediente de xestión de biomasa aos titulares dunha finca localizada na paraxe de Recovo, lugar de Salmón, Oleiros, Riveira. Visto que os titulares da finca de referencia catastral 15074A840005420000ZB, Comunidade de herdeiros de D. Sergio Roberto Daniel Charles Enoiu Vallet, Laura Amanda Daranas Vecoña, Dna. Encarnación Martínez Santiago e Dna. Manuela Martínez Santiago, son descoñecidos. A tenor do disposto no artigo 59.5 da Lei 30/1992, do 26 de novembro, reguladora do Réxime Xurídico das Administracións Públicas e do Procedemento Administrativo Común, modificado pola Lei 4/1999, do 13 de xaneiro, procédese para garantir o trámite da notificación, á publicación no BOP e no taboleiro de edictos do Concello de Riveira, o presente escrito: “María Cacharro López, Secretaria Xeral do Concello de Riveira, notifícolle que o Alcalde de Riveira, D. Manuel Ruiz Rivas, ditou este decreto de 10 de novembro de 2014: Ref.: Departamento de Medio Ambiente – Técnico de Medio Ambiente - ILFV - TMA/14XB031 TRABALLOS DE XESTIÓN DA BIOMASA / LIMPEZA DE FINCAS Visto o escrito presentado no Rexistro Xeral deste Concello por D. Alatz Espachs Illamola (escrito con data do 15 de xullo de 2014, entrada número 8.837), no que expón: “Que en virtude do establecido na lexislación vixente en materia de prevención de incendios forestais (Lei 3/2007, do 9 de abril, de prevención e defensa contra os incendios forestais de Galicia, e Orde do 31 de xullo de 2007 pola que se establecen os criterios para a xestión da biomasa vexetal) e en materia de disciplina urbanística (Lei 9/2002, do 30 de decembro, de ordenación urbanística e protección do medio rural de Galicia e Decreto 28/1999, de 21 de xaneiro, polo que se aproba o Regulamento de disciplina urbanística para o desenrolo e aplicación da Lei do solo de Galicia), ao respecto das condicións nas que deben estar os terreos incluídos nas redes secundarias de faixas de xestión de biomasa, así como as fincas de tipoloxía urbana.” E solicita: “Que se lle/s faga cumprir a devandita normativa ao/s lindeiro/s da miña propiedade-vivenda (polígono:840, parcela: 543 / ref. catastral: ________________), debido a que incumpre/n as condicións previstas na mencionada normativa por presentar: Residuos. Relación de finca/s pola/s que me sinto afectado/a: 1.- Pol.840, parcela 542 (.)”, mediante o que solicita: “Que debido al gran crecimiento de la vegetación y que la misma está invadiendo prácticamente mi finca, se tomen las medidas oportunas para que, a la mayor brevedad posible, se realicen los trabajos de limpieza necesarios”. Visto o informe emitido polo Técnico Municipal de Medio Ambiente de data 7 de novembro de 2014 no que manifesta: “(.) Na data do 7 de novembro de 2014 xirei visita de inspección ao lugar indicado polo Sr. Filgueira Lado, na paraxe de Recovo, lugar de Canaveiro, Salmón, Oleiros, co obxecto de comprobar o cumprimento das condicións recollidas na normativa de prevención de incendios (.). Constatei que a parcela lindeira á vivenda do solicitante presenta vexetación accesoria abundante na franxa dos 0 aos 50 metros dende a edificación. Asemade a parcela presenta tamén unha masa arbórea formada basicamente por piñeiros na franxa dos 0 aos 30 metros da parede da vivenda. Nesas condicións, quedaría comprobado que a parte titular das parcelas sinaladas na táboa anterior incumpre o establecido na normativa sobre xestión da biomasa vexetal regulada no Decreto 105/2006, do 22 de xullo, polo que se regulan medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais, na Lei 3/2007, do 9 de abril, de prevención e defensa contra os incendios forestais de Galicia, e na Orde do 31 de xullo de 2007 pola que se establecen os criterios para a xestión da biomasa vexetal, xa que as parcelas presentan: vexetación accesoria abundante. (…)” Vista a lexislación seguinte: Lei 9/2002, do 30 de decembro, de ordenación urbanística e protección do medio rural de Galicia e Decreto 28/1999, de 21 de xaneiro, polo que se aproba o Regulamento de disciplina urbanística para o desenrolo e aplicación da Lei do solo de Galicia, Decreto 105/2006, do 22 de xullo, polo que se regulan medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais, Lei 3/2007, do 9 de abril, de prevención e defensa contra os incendios forestais de Galicia, e Orde do 31 de xullo de 2007 pola que se establecen os criterios para a xestión da biomasa vexetal, e as competencias atribuídas aos concellos nesta materia. De conformidade co procedemento previsto no artigo 22 da Lei 3/2007, do 9 de abril, de prevención e defensa contra os incendios forestais de Galicia, esta Alcaldía, en exercicio das facultades atribuídas polo artigo 21.1 da Lei 7/1985, do 2 de abril, reguladora das bases do réxime local, RESOLVE 1. Requirir á Comunidade de herdeiros de D. Sergio Roberto Daniel Charles Enoiu Vallet, Laura Amanda Daranas Vecoña, Camila Andrea Rodellino Lopez Aranguren e Thierno Souleymane Buixeda Lejonagoitia, en calidade de titulares da parcela de referencia catastral 15074A840005420000ZB, emprazada na paraxe de Recovo, lugar de Salmón, Oleiros, Riveira, para que no prazo de quince (15) días naturais realicen os seguintes traballos para garantir o cumprimento da normativa sobre protección de incendios: No caso de que non se realicen os traballos requiridos no prazo establecido anteriormente, o Concello poderá proceder á execución subsidiaria imputando á parte propietaria da parcela os gastos ocasionados, ou mediante a imposición de multas coercitivas de 300 a 6.000 euros, reiterables ata lograr a execución dos traballos ordenados. Todo isto conforme o establecido no parágrafo 2 do artigo 199 da Lei 9/2002 e no artigo 31 do Regulamento de disciplina urbanística.2. Notificar aos interesados de conformidade co previsto no artigo 59.5. Contra a presente resolución, que pon fin á vía administrativa, poderá interpoñer os seguintes recursos: DE REPOSICIÓN: ante esta Alcaldía, no prazo dun mes contado desde o día seguinte ao da notificación da presente, e que se entenderá desestimado de non recaer resolución expresa no prazo dun mes a contar desde o día seguinte ao da súa presentación. CONTENCIOSO-ADMINISTRATIVO: ante o Xulgado do Contencioso-Administrativo de Santiago de Compostela, no prazo de dous meses a contar desde o día seguinte ao da notificación da presente ou, no caso de interposición do potestativo recurso de reposición, desde o día seguinte ao da resolución expresa do mesmo. Se a resolución do recurso de reposición non fora expresa senón tácita, o prazo para a interposición do recurso contencioso-administrativo será de seis meses a contarse a partir do día seguinte a aquel no que se produza o acto presunto. Todo iso, sen prexuízo de que interpoña calquera outro que estime axeitado a dereito. Riveira, 10 de novembro de 2014 A Secretaria Xeral, María Cacharro López” Riveira, 10 de novembro de 2014 O Alcalde de Riveira, Manuel Ruiz Rivas